SIRI : คาด Q4/59 ทำรายได้สูงสุดของปีชูเงินปันผลตอบแทนสูง แนะซื้อเป้า 2 บ.
SIRI คาด Q4/59 ทำรายได้สูงสุดของปีชูเงินปันผลตอบแทนสูงแนะซื้อเป้า 2 บ.
5 ม.ค. 2560

บล.ซีไอเอ็มบี (ประเทศไทย) ระบุในบทวิเคราะห์วันนี้ (5 ม.ค.) ว่า บริษัท แสนสิริ จำกัด (มหาชน) หรือ SIRI คาดไตรมาส 4/59 จะเป็นไตรมาสที่ SIRI ทำรายได้สูงสุดของปีที่ 1.01 หมื่นล้านบาท ทั้งจากยอด backlog มูลค่า 6.8 พันล้านบาท โครงการที่พร้อมโอนกรรมสิทธิ์และการเร่งโอนโครงการ Edge Sukhumvit 23 ที่ก่อสร้างเสร็จก่อนกำหนด 
แนะนำ “ซื้อ” ด้วยส่วนแบ่งกำไรที่เพิ่มขึ้นจากโครงการร่วมทุน กำไรที่ชัดเจนในปี 60 จากการเปิดตัวโครงการ 98 Wireless ซึ่งเป็นคอนโดมิเนียมหรูแบบสร้างเสร็จ บวกกับยอดขายให้กับลูกค้าต่างชาติเพิ่มขึ้น ให้ราคาที่เหมาะสมที่ 2.00 บาท ราคาหุ้นปัจจุบันมีอัตราเงินปันผลตอบแทนสูงถึง 6.6% 